Täidis: 8 munakollast, 1,5 dl suhkrut, 800 g kohupiimapastat, 6-7 tilka rummiessentsi (mina uhasin puhast  rummi tubli sortsu, mul essentsi pole), 2 topsi vaniljepudingit (a 200g), 2 tl vaniljesuhkrut, 2 dl rosinaid (kas keegi kunagi mõõdab sellist asja? ma panen alati nii palju kui julgen või nii palju kui on :) )NB! Võta kõige suurem kauss, mis sul on, ausalt! Vahusta munakollased suhkruga, lisa kohupiim, rumm(iessents), pudingud ja vanillisuhkur ja rosinad. Vala kogu kupatus varem vormipõhja valmis pandud määritud küpsistele AGA ETTEVAATLIKULT JA TASAKESI! Mina valasin mauhh ja need küpsised, mis pidid olema  põhjas kenasti reas olid selle tulemusena sootumaks kuskil mujal. Vedas, et klaasist vorm oli. Panin ühe otsa lauale, teise otsa alt piilusin, et kus nad on ja söögipulga abiga nügisin neid paika. Aga kuna seda kohupiimapudingilöga oli palju põhjapeale voolanud, siis jäi kook pärast kenasti kinni põhja külge. Küpseta 200 kraadi juures 45 min.